cyanic-selkie/wikianc huggingface dataset:
பெரும்பாணப்பாடி
பெரும்பாணப்பாடி (Perumbanappadi) என்பது முற்காலப் பல்லவர் காலத்தில் அவர்களின்கீழ் ஆட்சிபுரிந்த குறுநில மன்னர்களான பாணர் அல்லது வாணர் என்றழைக்கப்பட்ட மன்னர்களின் பூர்வீக ஆட்சிப்பகுதியாகும். இப்பகுதியானது  தென்பெண்ணை ஆற்றில் இருந்து, திருவேங்கட மலைகள் வரை பரவியிருந்தது. பெரும்பாணப்பாடியானது திருவேங்கடக் கோட்டம் (அல்லது வேங்கடக் கோட்டம்),    தூநாடு, புலிநாடு, வட புலிநாடு, சிலைநாடு  போன்ற பல உட்பிரிவுகளாக பிரிக்கப்பட்டிருந்தது. சோழர் காலத்தின்போது, பெரும்பாணப்பாடியானது ஜெயங்கொண்ட சோழ மண்டலத்தின் பெரிய பிரிவாக இருந்தது. மேலும் தொண்டை மண்டலத்தின் வடமேற்குப் பகுதிகளையும் கொண்டதாக இருந்தது.
எல்லைகள்
பெரும்பாணப்பாடியானது பாணராட்டிரம் என்றும் அழைக்கப்பட்டது. பெரும்பாணப்பாடியில் எல்லைகளாக மேற்கில் கோலார், புங்கனூர் மற்றும் ஸ்ரீசைலம் போன்றவற்றையும் கிழக்கில் காளத்தி மற்றும் சோளிங்கர் ஆகியவற்றைக் கொண்டதாக இருந்தது. தெற்கெல்லையாக தென்பெண்ணையாற்றைக் கொண்டிருந்தது. பெரும்பாணப்பாடியின் தலைநகரானது வேலூரில் இருந்து 22 கி.மீ தொலைவில் உள்ள திருவல்லம் ஆகும். இது அக்காலத்தில் வணபுரம் என்ற பெயரில் அழைக்கப்பட்டது.
பாலாற்றின் கரையை அடிப்படையாகக் கொண்ட பாண நாட்டின் மன்னன் மாவலி வாணாதிரயன் என்ற பெயரைப் பூண்டவர் ஆவார். இதன் பரப்பளவானது வரலாற்றுச் சூழலுக்கு ஏற்ப அவ்வப்போது மாற்றமடைந்து வந்துள்ளது. இதன் பரப்பளவு மாற்றங்களானது கல்வெட்டுகளின் வாயிலாக துல்லியமாக அறியப்படுகிறது. என்றாலும், பல வண மன்னர்களின் தனிப்பட்ட பெயர்கள் குறித்து அறியப்படவில்லை. குறிப்பாக அவர்கள் தங்கள் எதிரிகளுக்கு எதிராக போரிட்ட போர்கள் குறித்தும் அவ்வளவாக   அறியப்படவில்லை. எடுத்துக்காட்டாக விஜய நந்திவிக்ரம வர்மனின் (கி.பி. 792 - 793) திருவல்லம் சாசணத்தில் மாவலி வாணராயன் ஆண்ட பகுதி வடுகவழி- 12000 என குறிப்பிடப்படுகிறது. ஆனால், இந்த மாவலி பணராஜாவின் தனிப்பட்ட பெயராகத் தெரியவில்லை.
பெரும்பாலான கல்வெட்டுகள் பாண மன்னர்களின் பெயரை மகாபலி பாணராஜா என்றே குறிப்பிடுகின்றன. பாணர்கள் அவர்களின் நிலவியல் இடத்தைக் கொண்டும் புலிநாடு பாணர்கள், தூநாடு பாணர்கள் போன்ற பெயர்களால் குறிப்பிடப்படுகின்றனர். அவர்களின் மரபுவழியானது  புராணக் கதைகளுடன் தொடர்புடையதாக அவர்களின் செப்பேடுகளிலும், கோவில் கல்வெட்டுகளிலும் விவரிக்கப்பட்டுள்ளன. ஒரு உதாரணமாக பாணன் மூன்றாம் விக்ரமாதித்யனின் உதயேந்திரம் சாசணத்தில்,  விஷ்ணுவின் மகாபலி பற்றிய புராணக் தொடர்புகளை விவரிக்கப்பட்டுள்ளது.
பாண மன்னர்கள்
பாண மன்னர்கள் மகாபலி சக்கரவர்த்தியின் வழித்தோன்றல்களாக தங்களைக் குறிப்பிட்டுக்கொண்டனர். மேலும் அவர்கள் பெரும்பாணாதியரசர் அல்லது மகாபலி பாணராஜா என அழைக்கப்பட்டனர். துவக்கக் கால மன்னர்கள் பெரும்பண-அரைசர் போன்ற பெயர்களைக் கொண்டிருந்தது அவர்கள் காலத்திய நடுகற்களின் வழியாகத் தெரிகிறது.
பாண மன்னர்களும் அண்டை மன்னர்களும்
மேலைக் கங்கர்களுக்கும் பாணர்களுக்கும் இடையில் திருமண உறவுகள் இருந்தன கி. பி. ஒன்பதாம் நூற்றாண்டில் பாண சிற்றரசன் முதலாம் விக்கிரமாதித்தனுடைய மகள் குந்தவை கங்க மன்னன் முதலாம் பிருதிவிபதியை மணந்துகொண்டாள். கங்க மன்னன் சிறீபுருசன் ஆட்சியில் பாணர் சிற்றரசர்களாக தகடூரை ஆண்டுள்ளனர்.
பாணர்கள் தொடக்கக் காலத்தில் சாதவாகனப் பேரரசர்களுக்கு அடங்கிய குறுநில மன்னர்களாக இருந்தனர் என்றும், பின்னர் பல்லவர்களுக்கு அடங்கிய குறுநில மன்னர்களாகவும் இருந்தனர் என்றும் கருதப்படுகிறது. நுளம்பர்கள் கீழும், சோழ மன்னரின் கீழும் பாணர்கள் நாடாண்டுள்ளனர். பாண்டிய நாட்டிலும், கொங்கு நாட்டிலும் வாணாதிராயர்கள் பிற்காலத்தில் செல்வாக்குடன் இருந்துள்ளனர் என்பது அறியப்படுகிறது.
மேற்கோள்கள்
பகுப்பு:பல்லவர்
பொதுச் சமய தமிழ் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட பொதுச் சமய நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
பிர்மிங்ஹாம் ஃபீனிக்ஸ்
பிர்மிங்ஹாம் ஃபீனிக்ஸ் (ஆங்கிலம்: Birmingham Phoenix) என்பது இங்கிலாந்து மற்றும் வேல்ஸ் துடுப்பாட்ட வாரியம் நடத்தும் நூறு (The Hundred) தொடரில் பிர்மிங்ஹாம் நகரை மையப்படுத்தி உருவாக்கப்பட்ட அணியாகும். இவ்வணியின் சொந்த அரங்கம் எட்ஜ்பாஸ்டன் துடுப்பாட்ட அரங்கம் ஆகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும்.
அணி வரலாறு
2019 ஆம் ஆண்டு "நூறு" தொடர் அறிவிக்கப்பட்ட போது, அத்தொடருக்கு 8 அணிகள் உருவாக்கப்பட்டன. அதில் ஒன்று தான் பிர்மிங்ஹாம் நகரை மையப்படுத்தி உருவாக்கப்பட்ட இவ்வணி. ஆண்கள் அணியின் பயிற்சியாளராக ஆண்ட்ரு மெக்டொனால்டும், பெண்கள் அணியின் பயிற்சியாளராக  பென் சாயரஸும் நியமிக்கப்பட்டார்கள். 2019-ல் நடந்த வீரர்கள் தேர்வில் ஆண்கள் அணியின் முதன்மை வீரராக கிறிஸ் வோக்ஸும், பெண்கள் அணியின் முதன்மை வீரராக எமி ஜோன்ஸும் தேர்ந்தெடுக்கப்பட்டார்கள்.
அனீசுல் ஹக்கீம்
அனீசுல் ஹக்கீம் (Anisul Hakim ), பிறப்பு: செப்டம்பர் 24 1975, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 22, ஏ-தர போட்டிகள் 13 ஆகியவற்றில் கலந்து கொண்டுள்ளார்.
மேற்கோள்கள்
பகுப்பு:1975 பிறப்புகள் பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
ஒலிவர் டிரெஸ்
ஒலிவர் ஜேம்ஸ் மார்க் டிரெஸ் (Oliver James Mark Tress, பிறப்பு: மே 1967) ஒரு பிரித்தானிய தொழிலதிபர் மற்றும் இங்கிலாந்து ஒலிவர் பொனாஸ் என்ற சில்லறை சங்கிலி தொடர் வர்த்தக நிறுவனத்தை நிறுவியவர். அவர் மார்ல்பரோ கல்லூரி மற்றும் டர்ஹாம் பல்கலைக்கழகத்தில் கல்வி பயின்றார், அதன் பிறகு 1993 ஆம் ஆண்டில் லண்டனில் முதல் ஆலிவர் பொனாஸ் கடையைத் திறந்தார். 2019 ஆம் ஆண்டு நிலவரப்படி, இங்கிலாந்தில் 85 ஆலிவர் பொனாஸ் கடைகள் உள்ளன. ஆலிவர் பொனாஸின் சந்தைப்படுத்தல் மற்றும் தகவல் தொடர்பு இயக்குநராகவும், சுகாதாரம் மற்றும் சமூக பாதுகாப்புத் துறையின் முன்னாள் நிர்வாகமற்ற இயக்குநராகவும் இருந்த ஜினா கொலடங்கேலோவை அவர் திருமணம் செய்து கொண்டார்.
ஆரம்ப கால வாழ்க்கை
டிரெஸ், மே 1967 இல் ஆக்ஸ்போர்டுஷையரின் ஹென்லி-ஆன்-தேம்ஸில் பிறந்தார் வில்ட்ஷயரில் உள்ள மார்ல்பரோ கல்லூரியில் கல்வி கற்ற இவர், பின்னர் டர்ஹாம் பல்கலைக்கழகத்தில் மானுடவியலில் பட்டம் பெற்றார்.
தொழில்
2019 ஆம் ஆண்டில், ட்ரெஸ் எச்எஸ்பிசியிடமிருந்து பெற்ற 15 மில்லியன் சுழலும் கடன் வசதி, மேலும் எட்டு கடைகளைத் திறக்க உதவியது. 2019 ஆம் ஆண்டு நிலவரப்படி, இங்கிலாந்தில் 85 ஆலிவர் பொனாஸ் கடைகள் உள்ளன.
தனிப்பட்ட வாழ்க்கை
அவர் பி.ஆர் மற்றும் பரப்புரை நிறுவனமான லூதர் பென்ட்ராகனுக்கான இயக்குநராகவும் முக்கிய பங்குதாரராகவும் இருந்த ஜினா கொலடங்கேலோவை திருமணம் செய்து கொண்டார், இப்போது ஆலிவர் பொனாஸின் சந்தைப்படுத்தல் மற்றும் தகவல் தொடர்பு இயக்குநராக உள்ளார். கொலடங்கேலோ சுகாதாரம் மற்றும் சமூக பாதுகாப்புத் துறையில் நிர்வாகமற்ற இயக்குநராகவும் உள்ளார்; சுகாதார மற்றும் சமூக பராமரிப்புத்துறையின் செயலாளரான மாட் ஹான்காக்கின் உதவியாளரும் எஜமானியும் ஆவார். கொலடங்கேலோ மற்றும் ஹான்காக் இருவரும் 1995 முதல் 1998 வரை ஆக்ஸ்போர்டு பல்கலைக்கழகத்தில் தத்துவம், அரசியல் மற்றும் பொருளாதாரம் (பிபிஇ) படித்தனர், மேலும் மாணவர் வானொலி நிலையத்தில் ஒன்றாக பணியாற்றினர். ஜூன் 2021 இல், ஹான்காக் அரசாங்கத்திலிருந்து ராஜினாமா செய்ததைத் தொடர்ந்து, கொலடாங்கெலோவுக்காக அவர் தனது மனைவியை விட்டுச் சென்றதாக தெரிவிக்கப்பட்டது.
டிரெஸ் மற்றும் கொலடாங்கெலோவுக்கு மூன்று குழந்தைகள் உள்ளனர். 2015 ஆம் ஆண்டில், அவர்கள் கிளாபம் சந்திப்பிலிருந்து லண்டனின் வாண்ட்ஸ்வொர்த்தில் உள்ள ஐந்து படுக்கையறைகள் கொண்ட வீட்டிற்கு உள்ளுறை செவிலித்தாயுடன் சென்றனர்.
வெஸ்ட் சிட்டெக்ஸில் உள்ள வெஸ்ட் விட்டரிங்கில் ஆக்டிவேர் பிராண்ட் ஸ்வெட்டி பெட்டியின் இணை நிறுவனர் சைமன் ஹில்-நார்டனுடன் இணைந்து டிரெஸ் சொத்து வைத்திருக்கிறார், மற்றொரு குடியிருப்பாளர் தனது தோட்டத்தை பிரிக்கும் பொது நடைபாதையின் கீழ் 5 அடி சுரங்கப்பாதை தோண்டுவதை எதிர்த்தார், ஆனால் இறுதியில் திட்டமிடல் அனுமதி ஒரு முறையீட்டிற்குப் பிறகு வழங்கப்பட்டது.
குறிப்புகள்
பகுப்பு:வாழும் நபர்கள் பகுப்பு:1967 பிறப்புகள்
அந்திச்சான் பிராந்தியம்
ஆண்டிஜன் பிராந்தியம் (Andijan Region, உஸ்பெக் : Andijon viloyati / Андижон, ئەندىجان ۋىلايەتى) என்பது உஸ்பெகிஸ்தானின் ஒரு பிராந்தியம் ஆகும். இது உஸ்பெகிஸ்தானின் தூரக் கிழக்கில் உள்ள பெர்கானாப் பள்ளத்தாக்கின் கிழக்கு பகுதியில் அமைந்துள்ளது. இது கிர்கிசுத்தான், பெர்கானா பிராந்தியம், நமங்கன் பிராந்தியம் போன்றவற்றை எல்லைகளாக கொண்டுள்ளது. இது 4,200 கிமீ 2 பரப்பளவைக் கொண்டுள்ளது. இதன் மக்கள் தொகை சுமார் 3,011,700 என்று மதிப்பிடப்பட்டுள்ளது. இதனால் ஆண்டிஜன் பிராந்தியமானது உஸ்பெகிஸ்தானின் அதிக மக்கள் தொகை கொண்ட பிராந்தியமாக உள்ளது.
ஆண்டிஜன் என்ற பெயரானது பாரசீக சொல்லான اندکان அந்தகனில் இருந்து உருவானது.
ஆண்டிஜன் பிராந்தியம் 14 நிர்வாக மாவட்டங்களாக பிரிக்கப்பட்டுள்ளது. பிராந்தியத்தின் தலைநகரம் ஆண்டிஜன் நகரம் ஆகும். பிராந்தியத்தின் காலநிலை என்பது பொதுவாக கண்டம் சார்ந்த காலநிலை ஆகும். இது குளிர்காலம் மற்றும் கோடை வெப்பநிலைகளுக்கு இடையில் தீவிர வேறுபாடுகளைக் கொண்டுள்ளது.
தொழில்களில் உலோக பதப்படுத்துதல், வேதித் தொழில், சிறு தொழில், உணவு பதப்படுத்துதல் ஆகியவை அடங்கும். மத்திய ஆசியாவில் முதல் தானுந்து ஒருங்காக்க ஆலையானது ஆண்டிஜன் பிராந்தியத்தில் உள்ள அசாக்காவில் உஸ்பெக்-கொரிய கூட்டு நிறுவனமான உஸ்டேவூவால் திறக்கப்பட்டது. இது நெக்ஸியா மற்றும் டிக்கோ மகிழுந்துகள் மற்றும் டமாஸ் சிற்றுந்துகளை உற்பத்தி செய்கிறது.
நிர்வாக பிரிவுகள்
வலது|thumb|350x350px| ஆண்டிஜன் மாவட்டங்கள்
குறிப்புகள்
பகுப்பு:Coordinates on Wikidata பகுப்பு:உஸ்பெக்கிஸ்தானின் பிராந்தியங்கள்
தேசிய நதிநீர் இணைப்புத் திட்டம்
தேசிய நதிநீர் இணைப்புத் திட்டம் (Indian Rivers Inter-link) என்பது இந்தியாவிற்குள் பாயும் ஆறுகளை இணைக்கும் ஓர் அரசுத் திட்டம் ஆகும். இதன் மூலம் வெள்ளக் காலங்களில் வீணாகக் கடலில் கலக்கும் உபரி நீரை நாட்டின் மற்ற வறண்ட பகுதிகளுக்குத் திருப்பிவிடும் திட்டமாகும்.
வரலாறு
இந்திய அரசின் தேசிய நீர்வள அமைச்சகத்தின் கீழ் செயல்படும் தேசிய நீர்வள மேம்பாட்டு ஆணையம் (அ) தேசிய நீர் மேம்பாட்டு முகவாண்மை (National Water Development Agency) இத்திட்டத்தைச் செயல்படுத்துவதற்கான சாத்தியக் கூறுகளை கடந்த 30 ஆண்டுகளுக்கும் மேலாக ஆராய்ந்து வருகிறது.
கடந்த 1972 ஆம் ஆண்டு மத்திய நீர்ப்பாசனத் துறை அமைச்சராக இருந்த டாக்டர். கே.எல்.ராவின் சீரிய ஆய்வின்பேரில் முதன் முதலாக கங்கை - காவிரி இணைப்புத் திட்டம் முன் வைக்கப்பட்டது.
கங்கை - காவிரி இணைப்புத் திட்டம்
இத்திட்டத்தைச் செயல்படுத்துவதற்கான சாத்தியக் கூறுகள் இரண்டு பகுதிகளாகப் பிரிக்கப்பட்டுள்ளன.
இமயமலையிலிருந்து பாயும் ஆறுகளான கங்கை மற்றும் பிரம்மபுத்திரா ஆகியவற்றை இணைப்பது, கிழக்கு நோக்கிப் பாயும் கங்கை நதியை மகாநதி ஆறுடன் இணைப்பது.
மேற்கு நோக்கி பாயும் ஆறுகளை இணைத்து அரபிக் கடலில் கலக்கும் உபரி நீரை கிழக்குப் பகுதியில் உள்ள வறண்ட பகுதிகளுக்குத் திருப்பி விடுவது.
பயன்கள்
விவசாயத்தை நம்பி உள்ள இந்திய நாட்டில் நீர்ப்பாசனத்திற்கு பெரும்பான்மையான விவசாயிகள் பருவ மழையையே நம்பியுள்ளனர். பருவமழை பொய்த்துப் போகும் காலங்களில் வறட்சி ஏற்பட்டு உணவு உற்பத்திப் பாதிக்கப்படுகிறது. அதே காலத்தில் மற்ற பகுதிகளில் அதிக அளவு மழை பொழிந்து ஆறுகளில் வெள்ளம் ஏற்பட்டு உபரி நீர் வீணாக கடலில் சென்று கலக்கின்றது.
இப்படி வீணாகும் நீரை வறண்ட பகுதிகளுக்குத் திருப்பிவிடுவதன் மூலம் பொதுமக்களுக்குக் குடிநீர் வசதியும், விவசாயத்திற்கான பாசன வசதியும் பெறமுடியும். நீர்வழிப் போக்குவரத்து அதிகரிக்கும். மீன் பிடி தொழில் பெருகும்
திட்ட முன்னேற்றம்
தேசிய அளவிலான நதிநீர் இணைப்புத் திட்டத்தில் இன்னும் எந்தவிதக் குறிப்பிடத்தக்க முன்னேற்றமும் எற்படவில்லை. ஆனால் மாநில அளவில் நதிகளை இணைப்பதற்கான முயற்சிகள் அந்தந்த மாநில அரசுகளினால் ஆரம்பிக்கப்பட்டுள்ளன. குஜராத் அரசு தனது மாநிலத்தில் பாயும் ஆறுகளை இணைக்கும் முயற்சியை ஆரம்பித்து அதில் வெற்றியும் பெற்றுக் கொண்டிருக்கிறது. தமிழ்நாடு அரசு தனது மாநிலத்தில் பாயும் ஆறுகளை இணைக்கும் திட்டத்தை செயல்படுத்த ஆரம்பித்துள்ளது.
தடைக் கற்கள்
தேசிய நதிநீர் இணைப்புத் திட்டத்தைச் செயல்படுத்துவதில் உள்ள கால தாமதத்திற்காகச் சொல்லப்படும் காரணங்கள்:
வெளி இணைப்பு
பகுப்பு:இந்திய ஆறுகள் பகுப்பு:இந்திய அரசுத் திட்டங்கள் பகுப்பு:இந்தியப் புவியியல்
ஈசல் பிடித்தல்
ஈசல் என்பது புற்றுகளின் இனபெருக்கத்திற்காக புற்றிலுள்ள ஈசல் புழுவால் உருவாக்கப்படும் ஓர் உயிரி.
ஈசல் உற்பத்தியாகும் காலம்
ஈசல் பங்குனி, சித்திரை மாதங்களில் புற்றிலுள்ள ஒரு ஜோடி ஈசல் புழுக்கள் சிறப்பு தன்மை வாய்ந்த முட்டைகளை இடுகின்றன.அவை பொரிந்து ஈசல்கள் வெளி வருகின்றன.அப்போது அவை மிகச்சிறியதாக நான்கு சிறகுகளுடன் வெண்மை நிறமாக இருக்கும்.அவை புற்றிலுள்ளதாவர உணவை உண்டு ஆடி,ஆவணி மாதங்களில் முழு வளர்ச்சியை அடைகின்றன.அதாவது இணை சேர்வதற்கான வாலிப பருவத்தை அடைகின்றன.அந்நிலையில் அவை பழுப்பு நிறமாக காணப்படும்.
ஈசல் வெளியேறத் தேவையான காரணிகள்
காற்று;ஈசல்கள் நான்கு இறகுகளை பெற்றிருக்கும்.அந்த சிறகுகளை கொண்டு ஈசல்களால் காற்றை எதிர்கொண்டு பறக்க இயலாது.காற்று வீசாத அமைதியான நேரத்தில்தான் அவை புற்றை விட்டு வெளியேறும்.புற்றிலிருந்து வெளியேறும் ஈசல்கள் புற்றின் அருகிலேயே விழுந்து ஒரு புது புற்றை உண்டாக்குமானால் இடநெருக்கடி,உணவு போட்டி ஆகியவை ஏற்படும்.ஆகவேதான் அவை பறந்து சென்று தூரத்தில் இறங்கி புற்றை உண்டாக்க முயல்கின்றன.
ஈரப்பதம்
ஈசல்கள் புற்றை விட்டு வெளியேறி பறந்து பின் பூமியை அடைந்து தன் சிறகுகளை உதிர்த்து விட்டு தன் இணையை தேடி கண்டுபிடித்து பூமிக்குள் நுழைய வேண்டும் அதற்கு பூமி நல்ல ஈரப்பதத்துடன் இருக்கவேண்டும்.
நிலாவொளி
ஈசல்கள் பெரும்பாலும் இரவில் தான் பறக்கும்.இரவில் பறப்பதால் தன்னை பிடித்து உண்ணும் பிற உயிரிகளிடமிருந்து காத்து கொள்ள முடியும்.நிலா வெளிச்சத்தில் நாலாதிசைகளிலும் பறந்து செல்ல இயலும்.நிலாவொளி இல்லாத காலத்தில் பறக்க வேண்டியிருந்தால் சூரிய உதயத்தின் போது பறக்கும்.
ஈசல் பிடித்தல்
ஈசலை வெளியேற்ற செல்கள் புற்றின் மேல் பகுதியில் ஒன்று முதல் இரண்டு அங்குல நீளத்தில் சற்று மேடாக வாயில் அமைத்து கட்டியிருக்கும். அதற்கு வருவு என மக்கள் அழைக்கின்றனர். பூமி ஈரமாக உள்ள சமயங்களில் இரவு நேரத்தில் செல்கள் அந்த வாய்களை திறந்து வைத்து வானிலையை கண்காணிக்கும்.தகுந்த நேரத்தில் ஈசல்களை வெளியேற்றும்.ஈசல் பிடிப்போர் பகலில் புற்று இருக்கும் இடத்தை அடையாளம் கண்டு வருவு கட்டியிருப்பதை உறுதி செய்துகொள்வர்.வருவுகளின் எண்ணிக்கையைக் கொண்டு புற்றிலிருக்கும் ஈசலின் அளவை மதிப்பிடுவர்கள். ஈசல் கொட்டை என்ற ஒரு வகை கொட்டையையும் பெருமருந்து கொடியின் வேர் இரணடையும் வருத்து பொடிசெய்து டப்பியில் அடைத்துகொள்வர்.இரவில் லாந்தர் விளக்கை எடுத்துகொண்டு புற்றை அடைந்து புற்றின் மீது பொடியை தூவி காத்திருப்பர்.பொடியின் மணத்தால் கவரப்பட்ட ஈசல்கள் லாந்தர் விளக்கு ஒளியால் ஈர்க்கபட்டு வெளியேறும்.புற்றின் அருகில் வட்ட வடிவில் குழி வெட்டி அதன் குறுக்கே இரு குச்சிகளை வைத்து அதன் மீது லாந்தர் விளக்கை வைத்து விடுவர். லாந்தர் விளக்கை சுற்றி பறக்கும் ஈசல்கள் குழியில் விழுந்துவிடும்.அவற்றை பைகளில் சேகரித்து எடுத்து வருவர்.
ஈசலைப் பக்குவம் செய்தல்
ஈசலை சாக்குபையில் போட்டு வாய்பகுதியை ஒருவரும் அடிப்பகுதியை மற்றொருவரும் பிடித்துகொண்டு முன்னும் பின்னும் இழுத்து குலுக்குவர்.அவ்வாறு ஆட்டும் போது ஈசலின் இறகுகள் உதிர்ந்துவிடும்.பின் முறத்திலிட்டு புடைத்து இறகுகளை நீக்கி விடுவர்.
ஈசலைச் சமைத்தல்
இறகு நீக்கி சுத்தம் செய்யப்பட்ட ஈசலை கடாயில் இட்டு சிறிது உப்பு சேர்த்து கரண்டியால் கிளறிவிட்டு வேகவைப்பர். தண்ணீர் சேர்க்க தேவையில்லை. வெந்த ஈசலை வெயிலில் நன்கு உலர்த்துவர். ஈரம் போக நன்கு உலர்ந்தபின் ஈசலை கையால் தேய்த்தால் ஈசலின் தலை, கால்கள் உதிர்ந்துவிடும். பின் முறத்தில் இட்டு நன்கு புடைத்து சுத்தம் செய்வர். உலர்ந்த ஈசலை இரு விரல்களுக்கு இடையில் வைத்து நசுக்கினால் எண்ணெய் வெளியேறுவதை காணலாம். ஈசல் கொழுப்பும் புரதமும் நிறைந்த உணவாகும். இது எளிதில் செரிக்காது. உலர்ந்த ஈசலை அப்படியே உண்ணலாம் அல்லது வெல்லம் சேர்த்தும் உண்ணலாம். இது ஈசல் விளையாட்டுப் பாடல்.
பார்க்க
கறையான் சிறகு முளைத்து ஈசலாகப் பறப்பதில்லை. புதிய புற்றை உருவாக்க அதாவது இனபெருக்கம் செய்ய ராணி-ஈசல் புழு-முட்டை இடும். அம்முட்டையிலிருந்து வெளிவரும் முதிர்வடைந்த புற்றீசல்களே புதுமழை பொழிந்ததும் வெளிவந்து பறக்கும்.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள் பகுப்பு:பூச்சிகள்
ஆல்ட்டன் ஆர்ப்
ஆல்ட்டன் கிறித்தியன் "சிப்" ஆர்ப் (Halton Christian "Chip" Arp, மார்ச் 21, 1927 – திசம்பர் 28, 2013) ஓர் அமெரிக்க வானியலார். பல ஊடாட்ட இணைவுப் பால்வெளிகள் காட்டும் விந்தைப் பால்வெளிகளின் வான்வரை அட்டவணைகளுக்காக 1966 இல் பாராட்டப்பட்டதோடு, அவரது பெரு வெடிப்புக் கோட்பாட்டின் விமர்சனத்துக்காகப் பெயர்பெற்றவர். மேலும் அவர் இயல்பார்ந்த செம்பெயர்ச்சி அமைந்த செந்தரமற்ற அண்டவியலை முன்மொழிந்தவர்.
வாழ்க்கை
ஆர்ப் 1927 மார்ச் 21 இல் நியூயார்க் நகரில் பிறந்தார். அவர் மும்முறை திருமணம் செய்துக்கொண்டார். அவருக்கு நான்கு பெண்களும் ஐந்து பேரர்களும் உண்டு. அவருக்கு ஆர்வார்டு கல்லூரி இளநிலைப் பட்டத்தை 1949 இல் வழங்கியது. அவருக்கு முனைவர் பட்டத்தை 1953இல் கால்டெக் வழங்கியது. பிறகு அவர் வாசிங்டன் கார்நிகி நிறுவனத்தில் 1953இல் ஆய்வாளராகச் சேர்ந்தார். அப்போது அவர் தனது ஆய்வை மவுண்ட் வில்சன் வான்காணகத்திலும், பலோமார் வான்காணகத்திலும் மேற்கொண்டார். ஆர்ப் 1955இல் இந்தியானா பல்கலைக்கழகத்தில் ஆய்வு உதவியாளரானார். பிறகு 1957இல் பலோமார் வான்காணகத்தில் ஆசிரியராகி அங்கு 29 ஆண்டுகள் பணிபுரிந்தார். 1983இல் செருமனி மேக்சு பிளாங்க் வானியற்பியல் கழகத்தில்ஆசிரியரானார். இவர் செருமனி, மியூனிக்கில் 2013 திசம்பர் 28 இல் காலமானார்.
விந்தைப் பால்வெளிகளின் வான்வரை
ஆர்ப் விந்தைப் பால்வெளிகளின் வான்வரை என்ற இயல்பிகந்த பால்வெளிகளின் அட்டவணையைத் தொகுத்தார். அது 1966இல் முதன்முதலில் வெளியிடப்பட்டது. காலத்தைப் பொறுத்து பால்வெளிகள் எப்படி மாறுகின்றன என்பதை வானியலார் எவருமே புரிந்து கொள்ளவில்லை எனவுணர்ந்த ஆர்ப் அந்தத் திட்டத்தில் பணிபுரியலானார். பால்வெளி வான்வரை பால்வெளிகளின் படிமலர்ச்சியை ஆய்வு செய்வதற்கான படங்களைத் தரவல்லது. ஆர்ப் பிறகு இவ்வான்வரையைத் தனது பகுதி உடுக்கணப் பொருட்களின் (QSOs) விவாதத்துக்கானச் சான்றாகப் பயன்படுத்தினார்.
விமர்சனங்கள்
ஆர்ப் தனது வெரு வெடிப்புக் கோட்பாட்டுக்கு எதிரான நிலைப்பாட்டை மாற்றிக் கொள்ளவேயில்லை. 2010ஆம் ஆண்டு இறப்புவரை, அதற்கெதிராக ஜியோஃபிரிபுர்பிட்ஜ், மார்கரெட் பர்பிட்ஜ் இருவருடனும் ஒருங்கிணைந்து மக்களுக்கானதும் அறிவியல் வெளியீட்டுக்கானதுமான கட்டுரைகளை வெளியிட்டுக் கொண்டே இருந்தார். .
வெளி இணைப்புகள்
பகுப்பு:1927 பிறப்புகள் பகுப்பு:2013 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்க இறைமறுப்பாளர்கள்
சூழலியல் சுற்றுலா
thumb|[[நடு அமெரிக்காவின் எல் சால்வடோர் பகுதியில் அமைந்துள்ள நீர்வீழ்ச்சி]] சூழலியல் சுற்றுலா (Ecotourism) என்பது இயற்கையான பாதுகாப்பு உயிரியல் சூழல் கொண்ட பழங்கால பண்பு கெடாதவாறு, அப்பகுதியில் வாழும் உள்ளூர் மக்களின் உதவியோடும், பொருளாதார வளர்ச்சியை அடிப்படையாகக் கொண்டும், நடத்தப்படும் சுற்றுலா தளங்களைக் குறிப்பதாகும். இதில் சுற்றுலா நோக்கம் இருந்தாலும் அப்பகுதியின் இயற்கைப் பாதுகாப்பு மிகவும் முக்கியதுவம் வாய்ந்ததாக எடுத்துக்கொள்ளப்படுகிறது. இப்பகுதியில் கல்வி சுற்றுலா நடந்தாலும் சுற்று சூழல் பாதுகாப்பு, உள்ளூர் மக்களுக்கு நேரடியாக நிதி வழங்குதல் கலாச்சாரங்களைப் பாதுகாத்தல் போன்ற  மனித உரிமைகள் பாதுகாக்கப்படுகின்றன. 1980 ஆம் ஆண்டிலிருந்துதான் அடர்ந்த காடுகளின் ஊடே வாழ்ந்துகொண்டிருக்கும் சமூகங்களை வெளி உலகிற்கு காட்டும் முயற்சியின் துவக்கம் ஆரம்பித்தது. தற்போதைய காலங்களில் ஏறாலமான பல்கலைக்கழகங்கள் பல பாடத்திட்டங்களுக்காகவே காட்டுப்பகுதியை நாட ஆரம்பித்துள்ளனர்.
வெளி இணைப்புகள்
பகுப்பு:சுற்றுலா பகுப்பு:சூழலியல்
அத்த மக ரத்தினமே
அத்த மக ரத்தினமே (Atha Maga Rathiname) 1994 இல் வெளிவந்த தமிழ்த் திரைப்படமாகும். செல்வா நடித்த இப்படத்தை கங்கை அமரன் இயக்கினார்.
கதை
முனியாண்டி ( செல்வா ) மற்றும் பாண்டியம்மா ( ரஞ்சிதா ) ஆகியோர் பல ஆண்டுகளாக காதலித்து வருகின்றனர். முனியாண்டி எப்போதும் மைனர் ராஜபாண்டிக்கு ( பாண்டியன் ) எதிராக தனது கிராமத்தின் காளை பந்தயத்தில் வெற்றி பெறுவார். ராஜபாண்டி கிராமத்தின் பணக்காரர் மற்றும் பாண்டியம்மா மீது ஒரு கண் வைத்திருக்கிறார். முனியாண்டியின் தாய் அங்கம்மா தனது மகனுக்கு ஒரு மணப்பெண்ணைத் தேடுகிறார், கடைசியில் விஜயா ( விஜி ) என்ற பணக்காரனின் மகளைக் காண்கிறார். அங்கம்மா பின்னர் முனியாண்டியையும் பாண்டியம்மாவையும் பிரிக்க முயற்சிக்கிறார். அடுத்தது என்ன கதையை உருவாக்குகிறது.
பாடல்கள்
இத்திரைப்படத்தில் கங்கை அமரன் ஏழு பாடல்களையும் இயற்றி இசையமைத்தார். 1994 ஆம் ஆண்டில் வெளியிடப்பட்ட இந்த ஒலிப்பதிவில், 7 பாடல்கள் இடம்பெற்றுள்ளன.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:கங்கை அமரன் இயக்கிய திரைப்படங்கள் பகுப்பு:பாண்டியன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:வடிவேலு நடித்த திரைப்படங்கள்
நீத்தார்
தொல்காப்பியர்
ஏமம் சான்ற மக்களொடு துவன்றி
சிறந்தது பயிற்றல் இறந்ததன் பயனே. (தொல்காப்பியம் கற்பியல் 51)
இறந்து வாழ்பவர்
காம வாழ்க்கை நிறைவுற்ற வாழ்க்கையின் கடைசிக் காலத்தில் பாதுகாவலாக இருக்கும் மக்களோடு பின்னிப் பிணைந்து சுற்றத்தாரும் சேர்ந்திருக்கும் வாழ்க்கையை அமைத்துக்கொண்டு அகவை முதிர்ந்த மனைக் கிழவனும் மனைக் கிழத்தியும் இப்படித்தான் வாழவேண்டும் என்று அனைவருக்கும் பயிற்றுவிக்கும் பாங்கோடு உலகியலோடு ஒன்றாமல் விலகியிருந்து வாழ்வதுதான் 'இறந்ததன் பயன்' என்கிறார் தொல்காப்பியர்.
இறைநிலை
திருவள்ளுவர் முதல் நான்கு அதிகாரங்களில் இறைநிலையைக் காட்டுகிறார்.
இறை - முதல் அதிகாரம்
நமக்குள் பகவாகவும், நமக்கு வெளியில் ஆதியாகவும் இறைவன் இருக்கிறான். அவன் நமக்குள் அறிவு, மலரும் மனம், ஆசை முதலானவையாக இருக்கிறான். பிறர் அறிவு, பிறர் மனம், பிறர் ஆசை முதலானவையாக ஒருவனுக்கு வெளியிலும் இருக்கிறான். நம் அனைவரின் அறிவு, மனம், ஆசை முதலானவற்றை யெல்லாம் கடந்தவனாகவும் இருக்கிறான்.
வான் - இரண்டாம் அதிகாரம்
உலகில் உயினம் வாழ உதவும் மழையாக இருக்கிறான்.
கணியன் பூங்குன்றனார்
'உரம் சாச் செய்யார் உயர்தவம்' (நற்றிணை 226)
ஒருவன் தன் உடலிலும் உள்ளத்திலும் உள்ள தெம்பாகிய உரத்தைச் சாகடிக்காமல் செய்யும் தவமே உயர்தவம் என்கிறார் கணியன் பூங்குன்றனார். பகுப்பு:இறையியல்
நைலா கபீர்
நைலா கபீர் (Naila Kabeer নায়লা কবির    ; பிறப்பு 28 ஜனவரி 1950) என்பவர் இந்தியாவில் பிறந்த ஐக்கிய ராச்சிய வங்காளதேச சமூக பொருளாதார நிபுணர், ஆராய்ச்சியளார் மற்றும் எழுத்தாளர் ஆவார். இவர் பெண்ணிய பொருளாதாரத்திற்கான சர்வதேச சங்கத்தின் (IAFFE) தலைவராகவும் உள்ளார். 2018 முதல் 2019 வரை இவர் பதவியில் இருப்பார். இவர் முதன்மையாக வறுமை, பாலினம் மற்றும் சமூக கொள்கை பிரச்சினைகளில் பணியாற்றுகிறார். பாலினம், வறுமை, சமூக விலக்கு, தொழிலாளர் சந்தைகள் மற்றும் வாழ்வாதாரங்கள், சமூக பாதுகாப்பு போன்றவை குறித்து ஆராய்ச்சிகளில் ஈடுபட்டு வருகிறார். தெற்கு மற்றும் தென்கிழக்கு ஆசியாவை மையமாகக் கொண்டு மையமாக கொண்டு ஆராய்ச்சிகளில் ஈடுபட்டு வருகிறார்.
ஆரம்பகால வாழ்க்கை
கபீர் இந்தியாவின் மேற்கு வங்காளத்தின் கல்கத்தாவில் பிறந்தார், பின்பு அவரது குடும்பம் கிழக்கு வங்காளத்திற்கு (இப்போது வங்காளதேச ) குடிபெயர்ந்தது. இவர் இந்தியாவின் ஷில்லாங்கில் உள்ள லோரெட்டோ கான்வென்ட் பள்ளிக்குச் சென்றார். 1969 ஆம் ஆண்டில், இவர் உயர் கல்விக்காக ஐக்கிய இராச்சியத்திற்கு சென்றார். லண்டன் பொருளியல் பள்ளியில் பொருளாதாரத்தில், இளாங்கலைப் பட்டம் பெற்றார்.லண்டன் பல்கலைக்ககழகக் கல்லூரியில் பொருளாதாரத்தில் முதுகலைப் பட்டம் பெற்றார். பின்பு 1985 ஆம் ஆண்டில் முனைவர் பட்டம் பெற்றார்.
1979 ஆம் ஆண்டில், கபீர் தனது முனைவர் பட்டத்திற்கான களப்பணியை வங்காளதேசத்தில் உள்ள ஒரு கிராமத்தில் செய்தார். பொருளாதாரத்தில் இளங்கலை மற்றும் முதுகலைப் பட்டத்திற்குப் பிறகு1985 ஆம் ஆண்டில், லண்டன் பொருளியல் பள்ளியில் பொருளாதாரத்தில் முனைவர் பட்டம் பெற்றார். ,.
தொழில்
1985 ஆம் ஆண்டில், கபீர் சசெக்ஸில் உள்ள மேம்பாட்டு ஆய்வுகள் நிறுவனத்தில் ஒரு ஆராய்ச்சிப் பயிற்சிக்காக சேர்ந்தார். பின்னர் அங்கு பேராசிரியராக ஆனார். 2010 ஆம் ஆண்டில், லண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுகள் பள்ளியில் ஆய்வுகள் பேராசிரியராக சேர்ந்தார். 2013 ஆம் ஆண்டில், இவர் லண்டன் பொருளியல் பள்ளியில் அரசியல் அறிவியல் பிரிவில் பேராசிரியராக சேர்ந்தார். கபீர் 2004-2005 க்கு இடையில் ஸ்வீடனின் கோதெபாய் பல்கலைக்கழகத்தில் கெர்ஸ்டின் ஹெஸல்கிரென் பேராசிரியராகவும், 2005-2006 க்கு இடையில் தெற்காசியாவில் ஐ.டி.ஆர்.சி பிராந்திய அலுவலகத்தில் மூத்த ஓய்வு வேளைப் பேராசிரியராக இருந்தார். இவர் 2009-2010 இங்கிலாந்து சர்வதேச மேம்பாட்டுத் துறையில் மூத்த ஆராய்ச்சி  ஊழியராகவும் பணியாற்றினார். இவர் சசெக்ஸின் மேம்பாட்டு ஆய்வுகள் நிறுவனத்தில் ஒரு ஓய்வுபெற்ற ஊழியராக இருக்கிறார்.
கபீர் தற்போது பெண்ணிய பொருளாதாரம், மேம்பாடு மற்றும் மாற்றம், பாலினம் மற்றும் மேம்பாடு ஆகிய பத்திரிகைகளுக்கான ஆலோசனைக்கான ஆசிரியர் குழுவிலும் மற்றும் பெண்ணிய மறுஆய்வு அறக்கட்டளையின் குழுவிவுலும் உள்ளார். இவர் பெட்டர் ஒர்க் ஆலோசனைக் குழுவிலும் உள்ளார்.
குறிப்புகள்
பகுப்பு:பிரித்தானியப் பொருளியலாளர்கள் பகுப்பு:வாழும் நபர்கள் பகுப்பு:1950 பிறப்புகள்
வெள்ளிக் காது மெசியா
வெள்ளிக் காது மெசியா (Silver-eared mesia)(லியோத்ரிக்சு அர்ஜென்டாரிசு) என்பது தென்கிழக்கு ஆசியாவைச் சேர்ந்த ஒரு பறவை சிற்றினமாகும்.
வகைபாட்டியலும் பரவலும்
இந்த சிற்றினம் ஒரு காலத்தில் பெரிய தொல்லுலக தவிட்டுக்குருவி பறவைக் குடும்பமான திமாலிடேயில் வைக்கப்பட்டது, ஆனால் இந்த குடும்பம் சமீபத்தில் பிரிக்கப்பட்டு, புதிய குடும்பமான சிரிப்பானில் வைக்கப்பட்டுள்ளது.
இந்த சிற்றினம் சில நேரங்களில் இதன் சொந்த பேரினமான மெசியாவில் அல்லது சிவப்பு-அலகு லியோத்ரிக்சு கொண்ட லியோத்ரிக்சு பேரினத்தில் வைக்கப்படுகிறது. இச்சிற்றினத்தின் கீழ் விவரிக்கப்பட்ட ஏழு துணையினங்கள் உள்ளன. இவற்றுக்கிடையேயான இறகுகளில் கணிசமான மாறுபாடு உள்ளது. இத்துணையினங்கள் தனித்துவ சிற்றினமா என்பதை நிறுவக் கூடுதல் ஆராய்ச்சி தேவை.
துணையினங்கள்:
இந்தியாவின் அசாமில் உள்ள நமேரி தேசியப் பூங்காவிற்குக் குளிர்காலத்தில் குடியேறியதாகக் கூறப்பட்டாலும், இந்த சிற்றினத்தின் பொதுவாக வசிப்பிடமாக உள்ளது. வளர்க்கப்பட்ட பறவைகள் ஆங்காங்கிற்கு அறிமுகப்படுத்தப்பட்டது.
உணவு
வெள்ளிக் காது மெசியாவின் உணவில் பூச்சிகள் மற்றும் அவற்றின் இளம் உயிரிகள், பழங்கள் மற்றும் குறைந்த அளவில் விதைகள் காணப்படுகின்றன. இந்த சிற்றினம் பெரும்பாலும் முப்பது பறவைகளுடன் கூடிய பெரிய குழுவாக உணவு தேடும் போது கூடுகின்றன. மேலும் இனப்பெருக்க காலத்தில் குழுக்களை உருவாக்குகின்றன. இவை காடுகளில் உள்ள அலைகள் எனப்படும் பிற இனங்களின் பெரிய மந்தைகளுடன் சேரும். இதில் மற்ற வகை தவிட்டுக்குருவிகளும் அடங்கும். இவை பொதுவாகத் தரையில் நெருக்கமாக உணவு உண்ணுகின்றன. ஆனால் விதானத்திற்குள் 5 மீட்டர் வரை செல்லலாம்.
இனப்பெருக்கம்
வெள்ளிக்காது மெசியா பருவகால இனப்பெருக்கம் மேற்கொள்ளும் பறவை ஆகும். இதன் இனப்பெருக்க காலம் நவம்பர் முதல் ஆகத்து வரை நீடிக்கும். இருப்பினும் இனப்பெருக்க காலம் இதன் வரம்பின் வடக்குப் பகுதியில் ஏப்ரல் மாதத்தில் தொடங்குகிறது. ஆண் மற்றும் பெண் பறவைகள் கூடு கட்டுவதில் ஈடுபடும். மூங்கில் மற்றும் பிற காய்ந்த இலைகள், வேர்கள் மற்றும் நார்களால் கூடுகள் அமைக்கின்றன. ஒரு கூடு கட்டுவதற்கு நான்கு நாட்கள் வரை ஆகும். கூடுகள் தரை மட்டத்திற்கு அருகில் அல்லது 2 மீ உயரம் உள்ள புதரில் அமையும். சிவப்பு அலகு லியோத்ரிக்சு உடனான இதன் உறவின் அடிப்படையில், இந்த சிற்றினத்திலிருந்து கூடு பிரித்தறிய முடியாததாகக் கூறப்படுகிறது.
வெள்ளிக் காது மெசியாவின் முட்டைகள் வெளிர் வெள்ளை நிறத்தில் உள்ளன. ஆனால் இவை செறிவான பைத்தியம்-பழுப்பு நிறப் புள்ளிகளுடன் இருக்கும். இரண்டு முதல் ஐந்து முட்டைகள் ஒரு முறை இடப்படும். இந்தியாவில் நான்கு முட்டைகள் வழக்கமாகவும் ஆனால் மலேசியாவில் இரண்டு அல்லது மூன்று பொதுவானதாகவும் இடப்படுகின்றன. ஆண் பெண் பறவைகள் முட்டைகளை அடைகாக்கின்றன. பெண் இரவில் முட்டைகளை அடைகாக்கும். முதல் முட்டை இட்ட பிறகு 13 முதல் 14 நாட்கள் வரை முட்டைகள் அடைகாக்கும். இரண்டு பெற்றோர்களும் குஞ்சுகளுக்கு உணவளிக்கின்றன. குஞ்சுகள் கூட்டைவிட்டு 12 நாட்களுக்குப் பிறகு வெளியேறுகின்றன. மேலும் 22 நாட்களுக்குப் பிறகும் பெற்றோர் பேணல் நீடிக்கும்.
மேற்கோள்கள்
<references group="" responsive="1">
சீவக சிந்தாமணி
சீவக சிந்தாமணி என்பது சங்க காலத்துக்குப் பின்னர் தோன்றிய ஐம்பெருங்காப்பியங்களுள் ஒன்று. சோழர் காலத்தில் எழுதப்பட்டது. திருத்தக்கதேவர் என்னும் சமண முனிவரால் இயற்றப்பட்ட இக் காப்பியம் சீவகன் என்பவனின் அக வாழ்க்கையை அடிப்படையாகக் கொண்டது. சமய இலக்கியங்களே அதிகம் படைக்கப்பட்ட அக்காலத்தில், மக்களிடத்திலும் மன்னனிடமும் கூட இதற்கான தேவையும், ஆதரவும் இருந்ததாகத் தெரிகிறது.
வெள்ளிக் காது மெசியா
மேற்கோள்கள்
பகுப்பு:நேபாளப் பறவைகள் பகுப்பு:இந்தியப் பறவைகள்
சீவக சிந்தாமணி
சிலப்பதிகாரம், மணிமேகலை என்னும் தமிழில் தோன்றிய முதல் இரு காப்பியங்களாகக் கருதப்படும், கதையை அடிப்படையாகக் கொண்ட இலக்கியங்களைத் தொடர்ந்து மூன்றாவதாக உருவான கதை கூறும் தமிழ் இலக்கியம் இது. எனினும் முன்னையவற்றைப் போலன்றிச் சீவகசிந்தாமணி விருத்தப்பாக்களால் ஆனது. இதனால் விருத்தப் பாக்களால் ஆன முதல் தமிழ்க் காப்பியமாகவும் இது திகழ்கின்றது.
நூலாசிரியர்
இக்காப்பியத்தை இயற்றிய திருத்தக்கதேவர் சமண முனிவராவார். இவர், என்று அழைக்கப் பெறுவார். இவர் சைன ஆசாரியர் சங்கங்களில் ஒன்றாகிய திரமிள சங்கத்து அருங்கலான்வயத்தைச் சேர்ந்தவர் என்பர். திருத்தக்கதேவர் சோழர் குடியில் பிறந்தவர். இளமையிலேயே கல்வி கேள்விகளில் சிறந்து விளங்கியவர். வடமொழிப் பயிற்சி மிக்கவர். காமம், பொய், கொலை, கள், சூதாடல் என்ற ஐவகைத் தீமையும் அகற்றியவர். சமணத் துறவியாக வாழ்ந்தவர். விருத்தமெனும் பாடல்களைக் கொண்டு பெருங்காப்பியம் பாடியவர்களில் இவர் முதன்மையானவர்.
நூல் குறிப்பு
சீவக சிந்தாமணி," மூவா முதலா உலகம் " எனத் தொடங்கும் கடவுள் வாழ்த்தோடு தொடங்குகிறது. இந்நூலில் நாமகள் இலம்பகம் முதலாக முத்தி இலம்பகம் ஈறாக, 13 இலம்பகங்களைக் கொண்டு திகழ்கின்றது. இலம்பகம் யாவும் மகளிர் பெயரினையே பெற்றுள்ளன. ஒவ்வோர் இலம்பகத்திலும் ஒரு மண நிகழ்ச்சி கூறப்பட்டுள்ளது. இலக்கியச் சிறப்பு மிக்க இந்நூலில் 3145 பாடல்கள் உள்ளன. விருத்தம் என்னும் பாவகையால் பாடப் பெற்றது.
நூலின் வேறு பெயர்கள்
எனப் பல்வேறு பெயர்களைக் கொண்டுள்ளது சீவக சிந்தாமணி.
கதைச் சுருக்கம்
மன்னனுக்கு மகனாக, அரசியின் வயிற்றில் உருவானவன் சீவகன். எனினும் விதி வசத்தால் சுடுகாட்டில் பிறக்கிறான். பின்னர் வணிகன் ஒருவனின் வீட்டில் வளர்கின்றான். அச்சணந்தி என்னும் ஆசானிடம் கல்வி பயின்ற இவன் சிறந்த தோற்றப்பொலிவு கொண்டவன், மிகுந்த அறிவு நிரம்பியவன், பல்வேறு கலைகளிலும் வல்லவன், சிறந்த வீரன். இவன் எட்டு மங்கையரை மணந்து கொள்கிறான். இதனால் இந்நூலுக்கு மணநூல் என்ற சிறப்புப்பெயரும் உண்டு. இவ்வாறு பல மணம் புரிந்தவன் ஆனாலும், இவன் ஒரு காமுகனாக அன்றிச் சிறந்த மன அடக்கம் கொண்டவனாகவே சித்திரிக்கப்படுகிறான். இவ்வாறு பல பெண்களை மணம்புரிந்ததன் மூலம், பணபலத்தையும், படைபலத்தையும் பெருக்கிக் கொண்டு அரசபதவியை அடைகிறான். 30 ஆண்டுகள் நீதியுடன் ஆட்சி செய்த சீவகன், ஆட்சிப் பொறுப்பை மகனிடம் அளித்துவிட்டுத் துறவறம் பூண்டு முத்தி பெறுகிறான்.
மேலும் அறிய
பகுப்பு:ஐம்பெருங் காப்பியங்கள் பகுப்பு:சமணத் தமிழ் இலக்கியங்கள் பகுப்பு:10 ஆம் நூற்றாண்டுத் தமிழ் நூல்கள் பகுப்பு:சமணம் பகுப்பு:சைனம்
மசுகெலியா
மஸ்கெலியா இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரம் ஆகும். மஸ்கெலியா என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான நுவரெலியா நகரத்தில் இருந்து தெற்குத் திசையில் அமைந்துள்ளது. இங்கே அமைந்திருந்த பழைய நகரம் காசல்றி நீர்த்தேக்கத்தை அமைத்த போது மூழ்கிவிட்டமையால் புதிய நகரம் அதற்கு அருகிலேயே உயரமான இடத்தில் அமைக்கப்பட்டுள்ளது. இன்று ஒவ்வொரு வருடமும் கோடைக்காலங்களில் பழைய மஸ்கெலியா நகரை காணக்கூடியதாகயிருக்கின்றது. இங்கு கோயில், முஸ்லிம் பள்ளிவாயல், பெளத்தகோயில் எனைய கட்டிடங்களையும் காணமுடியும்
புவியியலும் காலநிலையும்
மஸ்கெலியா, மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் ஏறத்தாழ 1205 மீட்டர் உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்குப் பருவப் பெயர்ச்சி மழை மூலம் கிடைக்கிறது. 3750-5000 மி.மீ. ஆண்டு சராசரி மழைவீழ்ச்சியை பெறுகின்றது.
கைத்தொழில்
இங்கு தேயிலைப் பயிர்ச் செய்கை முக்கிய இடத்தை வகிக்கிறது. இரத்தினக்கல் அகழ்வும் அண்மைக்காலங்களில் வளர்ந்து வருகிறது.
போக்குவரத்து
மஸ்கெலியா நகரை கினிகத்தனை நகரிலிருந்து நோட்ட்ன் பிரிஜ் வழியாக அடையலாம். மாற்றாக அட்டன் நகரிலிருந்து நோர்வுட் வழியாகவும் அடைய முடியும். நகரை அண்டி காசல்றி நீர்தேக்கம் அமைந்துள்ளபடியால் அப்பகுதியைச் சாராதவர்கள் நகரை அடைவதில் பாதுகாப்புக் கெடுபிடிகள் இருக்கலாம். இங்கிருந்து நல்லத்தண்ணி, அப்கொட் குடியிருப்புகளை அடைவதற்கான பெருந்தெருக்களும் காணப்படுகின்றன.
மஸ்கெலியா ஹட்டன் நகரில் இருந்து 20 கிலோமீட்டரைக்கொண்டதாகும்
பகுப்பு:நுவரெலியா மாவட்டத்தில் உள்ள ஊர்களும், நகரங்களும்
இந்து-அரபு எண்ணுருக்கள்
அராபிய எண்ணுரு முறைமை அல்லது இந்து-அரபு எண்ணுரு முறைமை (Hindu–Arabic numeral system) எனப் பொதுவாக அழைக்கப்படும் எண்ணுரு முறைமையே, எண்களைக் குறிக்க மிகப் பரவலாகப் பயன்படுத்தப்படும் குறியீட்டுமுறை. அராபிய எண்ணுரு முறைமை இடஒழுங்கிலமைந்த, அடி 10 ஐக் கொண்ட ஒரு எண்ணுரு முறைமையாகும். இதில் 10 இலக்கங்களைக் குறிக்க 10 வெவ்வேறான glyphs உள்ளன. வலது கோடியிலமைந்த இலக்கமே ஆகக்கூடிய பெறுமானத்தைக் கொண்டது. அராபிய எண்ணுரு முறைமை ஒரு பதின்மக் குறியையும் (பொதுவாக ஒரு பதின்மப் புள்ளி அல்லது ஒரு பதின்மக் காற்புள்ளி) பயன்படுத்துகின்றது. இது ஒற்றைத் தானத்தையும், பத்திலொன்றாம் தானத்தையும் பிரிக்கின்றது. இதைவிடப் பதின்மத் தானங்கள் திரும்பத் திரும்ப முடிவிலியாகத் தொடர்வதைக் குறிக்கும் ஒரு குறியீடும் பயன்படுகின்றது. இவ்வாறாக வளர்ச்சியடைந்த இன்றைய அராபிய எண்ணுரு முறைமை எந்தவொரு விகிதமுறு எண்ணையும், 13 glyph களைப் (பத்து இலக்கங்கள், தசமப் பிரிப்பான், தொகுப்புக்கோடு, எதிரெண்ணைக் குறிக்கும் இடைக்கோடு) பயன்படுத்திக், குறியீடாகத் தரவல்லது.
அராபிய எண்ணுரு முறைமை பலவகையான glyph தொகுதிகளைப் பயன்படுத்தியுள்ளது. இந்தத் தொகுதிகளை இரண்டு முக்கியக் குடும்பங்களாகப் பிரிக்கலாம். ஒன்று மேற்கு அராபிய எண்ணுருக்கள், மற்றது கிழக்கு அராபிய எண்ணுருக்கள். இன்றைய ஈராக் நாட்டினுள் அடங்கும் பகுதியில், ஆரம்பத்தில் வளர்ச்சி பெற்ற, கிழக்கு அராபிய எண்ணுருக்கள் "அரபு-இந்திக்" என்னும் பெயரில் கீழேயுள்ள படத்தில் காட்டப்பட்டுள்ளது. கிழக்கு அரபு-இந்திக் என்பது, கிழக்கு அராபிய எண்ணுருக்களின் ஒரு வகையாகும். ஸ்பெயின், மக்ரெப் போன்ற இடங்களில் வளர்ச்சியடைந்த மேற்கு அராபிய எண்ணுருக்கள், படத்தில் "ஐரோப்பிய" என்று காட்டப்பட்டுள்ளன.
சொற்பிறப்பியல்
இந்து-அராபிய எண்ணுருக்கள் முதலில் இந்தியக் கணிதவியலாளர்களால் கண்டுபிடிக்கப்பட்டன. இந்தியர்களால் கண்டுபிடிக்கப்பட்டதால் இந்த எண்ணிருக்களை ”இந்து எண்ணுருக்கள்” எனப் பெர்சிய-அராபியக் கணிதவியலாளர்கள் அழைத்தனர். பின்னர் அராபிய வணிகர்கள் மூலம் மேற்கு நாடுகளுக்கு இவை பரவியதால் ஐரோப்பாவில் “அராபிய எண்ணுருக்கள்” என அழைக்கப்பட்டது.
வரலாறு
அராபிய எண்ணுரு முறைமை, கணிதத்தின் வளர்ச்சியில் ஒரு முக்கிய கட்டமாகக் கருதப்படுகிறது. இதன் தோற்றம் பற்றிய பல்வேறு கோட்பாடுகள் முன்வைக்கப்பட்டுள்ளன. பின்வருவனவும் அவற்றுள் அடங்கும்.
மேற்கண்ட ஒவ்வொரு கோட்பாட்டிலும் வெவ்வேறு அளவு உண்மையிருந்தாலும், இக் கோட்பாடுகளை ஆதரிப்பவர்கள் தங்கள் தங்கள் கோட்பாடுகளுக்குச் சாதகமானவற்றை மட்டும் பெருப்பித்துக் காட்டுகிறார்கள். எனினும், அராபிய எண்ணுரு முறைமையில் இந்தியக் கணிதத்தின் செல்வாக்கு இருந்ததைப் பெரும்பாலான ஆராய்ச்சியாளர்கள் ஒத்துக்கொள்கிறார்கள்.
காக்ஸ்பர்ஷ்
கக்ஸ்பர்ஷ் (Kaksparsh) என்பது 2012 ஆம் ஆண்டு வெளியான இந்திய மராத்தி வரலாற்று நாடகத் திரைப்படமாகும். மகேஷ் மஞ்ரேக்கர் இயக்கிய இப்படத்தில் அனிருத்தா தேஷ்பாண்டே, மேதா மஞ்ச்ரேக்கர் ஆகியோர் தயாரித்ததனர். இந்த படத்தில் சச்சின் கேடேகர், பிரியா பாபட், மேதா மஞ்ச்ரேக்கர், சவிதா மல்பேகர் கேடகி மாதேகன்கர் ஆகியோர் நடித்துள்ளனர். இந்த படத்தின் கதையானது இதே பெயரில் உஷா தந்தார் எழுதிய ஒரு சிறுகதையை அடிப்படையாகக் கொண்டது. படத்தின் கதைக்களமானது கொங்கன் மண்டலத்தின்  சித்பவன் பிராமணரின் 1930-1950 காலக்கட்ட குடும்பத்தைச் சுற்றியதாக உள்ளது. இந்த படம் வணிக ரீதியான வெற்றியைப் பெற்றது. மேலும் இயக்கம், கிரிஷ் ஜோஷியின் திரைக்கதை, நடிகர்களின் நடிப்பிற்காக, குறிப்பாக கேடேகரின் குடும்பத் தலைவராக அரி டாம்லேயின் நடிப்பிற்காக விமர்சன ரீதியான பாராட்டைப் பெற்றது.
இப்படமானது மகாராட்டடிர அரசு திரைப்பட விருதுகள், மற்றும் 11 வது புனே சர்வதேச திரைப்பட விழாவில் சிறந்த திரைப்படத்துகான விருது உட்பட பல விருதுகளைப் பெற்றது. நீலக்கதிர் வட்டில் வீட்டு ஊடகங்களுக்காக வெளியிடப்பட்ட முதல் மராத்தி திரைப்படம் இதுவாகும். கக்ஸ்பர்ஷின் வெற்றியையடுத்து,  அரவிந்த்சாமி மற்றும் டிஸ்கா சோப்ரா ஆகியோர் முக்கிய பாத்திரத்தில் நடிக்க  இந்தி மற்றும் தமிழ் மொழிகளில் மறுஆக்கப் படத்தை மகேஷ் மஞ்சரேக்கர் இயக்கவுள்ளார்.
கதை
சித்பவன் பிராமண குடும்பத் தலைவரான அரி தாம்லே (சச்சின் கேடேகர்) கொங்கணில் உள்ள தோர்கான் கிராமத்தில் தன் மனைவி தாரா (மேதா மஞ்ரேகர்), அவர்களின் மூன்று குழந்தைகள், அவரது தம்பி மகாதேவ் (அபிஜித் கேல்கர்), அவரது விதவை அத்தை நம் ஆத்யா ஆகியோருடன் வசித்துவருகிறார். தன் தம்பி மகாதேவனுக்கு திருமணம் முடிக்க அரி நினைக்கிறார். துர்கா (கேதகி மாதேகன்கர்) என்ற பூப்பெய்தாத சிறுமியுடன் மகாதேவனுக்கு நிச்சயமாகிறது. அவளுக்கு உமா என்று பெயர் மாற்றபட்டுகிறது. உமா பூப்பெதியவுடன், வெளியூரில் படித்துக் கொண்டிருக்கும் மகாதேவனுக்குத் தகவல் தரப்படுகிறது. திருமண ஏற்பாடு நடக்கிறது. இருப்பினும், திருமணம் முடிவதற்குள் மகாதேவன் நாள்பட்ட நோயால் இறந்துவிடுகிறார். மகாதேவனுக்கு அரி இறுதிச் சடங்குகள் செய்து சிராத்தம் செய்யும்போது அந்தப் படையலை ஒரு காகமும் (இந்து சமயத்தில் இறந்தவரின் ஆத்மாவுக்கு அடையாளமாக) தொடவில்லை. படையலை காகத்துக்கு வழங்கும்போது அரி ஏதோ முணுமுணுக்கிறார், அதன் பிறகு ஒரு காகம் படையலை உண்கிறது.
மகாதேவன் இறந்த பிறகு உமாவை அவளது பிறந்தகத்துக்கு அனுப்பாமல் தன் வீட்டிலேயே வைத்துக் கொள்கிறார். கிராமத்தில் உள்ள பிராமண சமூகத்தின் வழக்கத்தின்படி கைம்பெண்ணான உமாவின் தலையை மொட்டையடிக்க வேண்டும் (ஒரு சடங்கு). ஆனால் அரி அவளுக்கு விதவைக்கான எந்த சடங்குகளையும் செய்ய எதிர்த்து அதை அனுமதிக்க மறுக்கிறார். இதனால் அவரது மனைவியாலேயே வீட்டில் சிக்கல்கள் எழுகின்றன. பல ஆண்டுகள் கழிந்த பிறகு, தாராவுக்கு ஒரு கொடிய நோய் இருப்பது கண்டறியப்படுகிறது. இப்போது வளர்ந்த உமா (வளர்ந்த உமாவாக பிரியா பாபட் நடித்துள்ளார் ) வீட்டின் பொறுப்பை ஏற்கிறார். தாரா இறப்பதற்கு முன், அவள் தன் தவறுகளை உணர்ந்து, அரி உமாவை திருமணம் செய்துகொள்ளும்படி கேட்கிறாள். அதை அரி ஏற்க மறுக்கிறார்.
இதற்கிடையில், அரி தன் மகன் சங்கர்ஷனுக்கு ( சாக்ஷம் குல்கர்னி ) திருமணம் செய்து வைக்கிறார். முதலிரவில் தம்பதிகள் கொஞ்சிக் குலவுகின்றனர். அந்த சத்ததால் தூக்கம் கலைந்த உமா, அவர்கள் இருக்கும் தாழிடப்பட்ட கதவுகளுக்கு முன் அமர்ந்து, அந்த குலாவுதல்களை இரசிக்கிறாள். இதை அரி பார்த்துவிடுகிறார். உமாவின் நடத்தையால் வெறுப்படைந்த அரி, அவளிடம் பேசுவதை தவிர்க்கத் தொடங்குகிறார். இடையே தன் மனைவி உமாவிடம் வாங்கிய சத்தியத்தைப் பற்றி அறிகிறார். அரியின் நடத்தை மாறியதற்கான காரணத்தை அறியாமல், உமா வருந்தி விலகி இருக்கத் தொடங்குகிறாள். அதே நேரத்தில் அவளுடைய உடல்நிலை மோசமடையத் தொடங்குகிறது.
அரி தன்னை வெறுப்பதால் உமா உண்ணா நோன்பு இருக்க முடிவு செய்கிறாள். அவளது உண்ணா நோன்பை முடிக்க, ஹரி, வேறு வழியில்லாமல், தனது நடத்தைக்கான கரணத்தை விளக்குகிறார். மகாதேவனுக்கு அரி இறுதிச் சடங்குகள் செய்தபோது, படையலை காகங்கள் உண்ணாததால், உமாவை வேறு எந்த ஒருவனும் தொட அனுமதிக்க மாட்டேன் என்று சத்தியம் செய்ததாக கூறுகிறார். இதனால், அவள் தலையை மொட்டையடிக்கும் சடங்குகளைச் செய்ய அவர் அனுமதிக்கவில்லை. மேலும் உமாவை திருமணம் செய்துகொள்ளும்படி தாராவின் கோரிக்கையையும் அவர் நிராகரித்தார். உமா தன்னை நேசிக்கத் தொடங்கியதை தாராவின் மூலம் அறிந்ததும், உமா மீதான அன்பை மீறி அவர் அவளுடன் பேசுவதை நிறுத்திக்கொண்டார்.
விருதுகள்
இப்படம் பல விருதுகளைப் பெற்றது.
சாபுல் மாகாணம்
சாபுல் (Zabul (பாரசீகம் மற்றும் زابل) என்பது ஆப்கானிஸ்தானில் உள்ள முப்பத்து நான்கு மாகாணங்களில் ஒன்று. இந்த மாகாணமானது நாட்டின் தெற்கில் உள்ளது. பெரும்பாலும் கிராமப்புறங்களைக் கொண்ட இந்த மாகாணத்தின் மொத்த மக்கள் தொகையானது 289,300 ஆகும். சாபுல் மாகாணமானது 1963ஆம் ஆண்டு அண்டை மாகாணமான காந்தகார மாவட்டத்தில் இருந்து பிரிந்து தனி மாகாணமாக உருவானது. வரலாற்று ரீதியாக, இது ஜாபலிஸ்தான் வட்டாரத்தின் ஒரு பகுதியாக இருந்தது. மாகாணத்தின் தலைநகராக கலாட் நகரம் உள்ளது.
நிலவியல்
இடது|thumb|சாபுல் மாகாணத்தில் பாதாம் மரங்கள் சாபுல் மாகாணத்தின் எல்லைகளாக வடக்கில் ஒரூஸ்கான் மாகாணம், மேற்கில் கந்தகார் மாகாணம் ,தெற்கில் கஜினி மாகாணம் , கிழக்கில் பாக்டிகா மாகாணம் மற்றும் சர்வதேச எல்லையான பாக்கித்தான் நாட்டின் பலூசிஸ்தானின் சோவ் மாவட்டம் உள்ளது. சில நேரங்களில் பாக்கித்தான் எல்லைக்குள் உள்ள பலுச்சிசுத்தானமானது சாபுல் மாகாணத்துக்கு உட்பட்ட பகுதியாக கருதப்படுகிறது.
மாகாணமானது 17293 சதுர கிலோமீட்டர் பரப்பளவைக் கொண்டுள்ளது. இந்த மாகாணமானது ஐந்தில் இரண்டு பங்கு மலைப்பகுதி அல்லது அரை மலைப்பகுதி (41%) ஆகும். கால்பங்கு நிலத்துக்கு சற்று மிகுதியான பரப்பு (28%) சமவெளியாகும்.
இந்த மாகாணத்தை சூழ்ந்ததாக நடு ஆப்கான் மலை வறண்ட மரக்காடுகள் உள்ளன. இந்த உலர் புதர் காடுகளில் பசுங்கொட்டை உள்ளிட்டவை விளைகின்றன. மாகாணத்தின் வடக்குப் பகுதியில் உயர்ந்த மலைப்பகுதியின் கோர்-ஹஜராஜத் அல்பைன் புல்வெளி மண்டலம் உள்ளது.
அரசியலும், நிர்வாகமும்
மாகாணத்தின் தற்போதைய ஆளுநர் பிஸ்மில்லாஹ் ஆப்கானல் ஆவார். மாகாணத்தின் தலைநகரமாக கலாட் நகரம் உள்ளது. மாகாணம் முழுவதுமான அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை (ஏஎன்பி) மூலம் கையாளப்படுகிறது. சாபுல் மாகாணத்தை ஒட்டியுள்ள பாக்கித்தானின் பாலுச்சிஸ்தான் மாகாண எல்லைப் பகுதியை ஆப்கானிய தேசிய காவல்துறையின் (ஏஎன்பி) ஒரு பிரிவான ஆப்கானிய எல்லை பொலிசால் (ஏபிபீ) கண்காணிக்கப்பட்டு பாதுகாக்கப்படுகிறது. ஆப்கானிய எல்லை பொலிசு மற்றும் ஆப்கானிய தேசிய பொலிசு போன்றவற்றை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை (ஏஎன்எஸ்எப்) போன்றவற்றிற்கு நேட்டோ தலைமையிலான படைகளின் ஆதரவு உள்ளது.
மாகாணமானது தலிபான்களின் தாக்குதல்கள் மற்றும் அச்சுறுத்தல்கள்களுக்கு இடையில். குறிப்பாக என்.ஜி.ஓ.க்களின் ஆசிரியர்களைத் தக்க வைத்துக் கொண்டது.
போக்குவரத்து
2006 ஆம் ஆண்டு, மாகாணத்தில் முதல் தற்காலிக வானூர்தி இறங்குதளமானது கலாட்க்கு அருகே திறந்து வைக்கப்பட்டது. இது ஆப்கானிய தேசிய இராணுவத்தால் இயக்கப்படுகிறது. ஆனால் இதை வர்த்தக விமானங்கள் பயன்படுத்தவும் அனுமதிக்கப்படுகிறது. கலாட் மற்றும் காபூலுக்கு இடையே பிஆர்டி ஏர் விமானங்களை வாரம் இருமுறை இயக்க திட்டமிடப்பட்டது.
காபூல் மற்றும் காந்தாரம் ஆகியவற்றை இணைக்கும் 1 என்ற எண்கொண்ட நெடுஞ்சாலையானது மாகாணத்தைக்  கடந்து செல்கின்றது.
2016 செப்டம்பர் 4 அன்று நடந்த ஒரு சாலை விபத்தில் குறைந்தது 38 பேர் இறந்தனர் மற்றும் 28 பேர் காயமடைந்தனர்.
நலவாழ்வு பராமரிப்பு
இந்த மாகாணத்தில் தூய்மையான குடிநீர் கிடைக்கக்கூடிய மக்களின் எண்ணிக்கை 2005 ஆம் ஆண்டு 0% என்ற விகிதத்தில் இருந்தது, இது 2011 ஆண்டு 23% என உயர்ந்துள்ளது. திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 1 % என்ற எண்ணிக்கையில் இருந்து 2011 ஆண்டு 5 % என உயர்ந்தது.
கல்வி
thumb|கலாட்டில் உள்ள பிபி கலா பள்ளி மொத்த கல்வியறிவு விகிதம் (6+ வயதுக்கு மேற்பட்டவர்களில்) 2005 ஆண்டு 1% என்று இருந்தது. 2011 இல் இது 19% என உயர்ந்துள்ளது.
மக்கள்வகைப்பாடு
thumb|[[ஆப்கானித்தான்|ஆப்கானித்தானின் இனக்குழுக்கள்.]] thumb|சாபுல் மாகாண மாவட்டங்கள் மாகாணத்தின் மக்கள் தொகை சுமார் 289,300 என மதிப்பிடப்பட்டுள்ளது. இது பல இன மக்களைக் கொண்டதாகவும், பெரும்பாலும் கிராமப்புறமாகவும் உள்ளது. கடற்படை முதுநிலை பட்டப்படிப்பு பள்ளியின் ஆய்வின்படி, மாகாணமக்களில் பிரதானமாக பஷ்தூன் மக்கள் உள்ளனர். இவர்கள் சுமார் 2,500 தொலைதூர கிராமங்கள் முழுவதும் பரவி வாழ்கின்றனர்.
பஷ்தூ மொழி இப்பகுதியில் ஆதிக்கம் செய்யும்  மொழியாக உள்ளது. சாபுல் மாகாண மக்களில் மிகப்பெருமளவில் சுன்னி முஸ்லீம்கள் உள்ளனர். இந்த மாகாண மக்களின் முதன்மைப் பணியாக வேளாண்மை விவசாயம் மற்றும் கால்நடை வளர்ப்பு ஆகும்.
மேற்கோள்கள்
பகுப்பு:ஆப்கானித்தானின் மாகாணங்கள்
பல்
thumb|140px|மனிதப் பற்கள் பல் பெரும்பாலான முதுகெலும்பி வகையான விலங்குகளின் தாடையில் காணப்படுகிறது. இதன் முதன்மைப் பயன்பாடு உணவைக் கிழித்து, விறாண்டி, சப்பி உண்பதாகும். சில விலங்குகளுக்குப் பற்கள் தாக்கவும் தற்பாதுகாப்புக்கும் பயன்படுகின்றன. பல் வேர்கள் முரசினால் மூடப்பட்டுள்ளன. மனிதர்களுக்கு இருமுறை பற்கள் முளைக்கின்றன. பாற்பற்கள் (பால் பற்கள்) ஆறு மாதத்தில் முளைக்கத் தொடங்குகின்றன. சில குழந்தைகள் பற்களுடன் பிறப்பதுண்டு. சுறாக்களுக்கு இரண்டு வாரங்களுக்கு ஒரு தடவை புதிய பற்கள் முளைக்கின்றன.
பல் வெள்ளை அல்லது வெளிர் மஞ்சள் நிறத்தில் இருக்கும். பற்கள் கல்சியம் தாதுவால் ஆனவை.
மனிதப் பற்கள்
மனிதரின் பற்கள் முகத்தின் கீழ்ப்பக்கம் இருக்கும் மேற்தாடை எலும்பான அனுவென்பிலும், கீழ்த்தாடை எலும்பான சிபுகவென்பிலும் விளிம்புகளில் இருக்கும் சிற்றறைகளில் இறுக்கமாகப் பொருத்தப்பட்டிருக்கும். இவற்றில் நிலையற்ற விழுந்து முளைக்கும் பாற்பற்கள், நிலையான பற்கள் என இரு வகையுண்டு. குழந்தை பிறக்கும்போதே இந்தப் பற்கள் முதிர்ச்சியடையாத நிலையில் தாடை என்புகளினுள் பொதிந்திருக்கும்.
வகைப்பாடு
பற்களின் உருவத்தையும், அவை அமைந்திருக்கும் இடத்தையும் பொறுத்து அவை நான்கு வகையாகப் பிரிக்கப்படும்.
வெட்டும் பற்கள்
வெட்டும் பற்கள் வாயின் முன் பகுதியில் உள்ளன. இவை உணவுப் பண்டங்களை  கடிக்க  உதவுகின்றன. இப்பற்கள் கடிவாயில் கடிக்கப் படும் பொருளி மேல் கோடரியால் வெட்டுவதை போல கூரிய நீண்ட பள்ளத்தை உருவாக்குவதன் மூலம் உணவை இரு துண்டாக உடைக்கின்றன.
கோரைப் பற்கள்
கோரைப் பற்கள் அல்லது வேட்டைப் பற்கள் வாயின் இரு பக்கங்களிலும், வெட்டும் பற்களை அடுத்து உள்ளன. இவை கடினமான உணவுப் பண்டங்களை  கிழிக்க  உதவுகின்றன. இப்பற்கள் கடிவாயில் கடிக்கப் படும் பொருன் மேல் ஆணி போலக் குத்தி கிழிக்கின்றன.
முன்கடைவாய்ப் பற்கள்
முன் கடவாய்ப் பற்கள் வாயில் உள்ள பற்களில் நடுப் பக்கத்தில் கோரை பற்களை அடுத்து,  உள்ளன. இவை உணவுப் பண்டங்களை  நொறுக்க  உதவுகின்றன. கடவாய்ப் பற்களால் கடிப்பதன் மூலம் சம்மட்டியால் அடிப்பது போல் உணவுப் பண்டங்கள் நொறுங்குகின்றன.
கடைவாய்ப் பற்கள்
பின் கடவாய் பல்லானது கடினமான உணவுகளை நசித்து, அரைத்து மெதுமையான துகள் போன்று ஆக்குகின்றன.
பற்களின் அமைவிடம்
மேற்தாடை - வெ.ப. 2, வே.ப. 1, மு.க.ப. 2, க.ப. 0
கீழ்தாடை - வெ.ப. 2, வே.ப. 1, மு.க.ப. 2, க.ப. 0 மேற்தாடை - வெ.ப. 2, வே.ப. 1, மு.க.ப. 2, க.ப. 3
கீழ்தாடை - வெ.ப. 2, வே.ப. 1, மு.க.ப. 2, க.ப. 3
குழந்தைகளில் பொதுவாக ஆறு மாதமளவில் முளைக்கும் பாற்பற்கள், 24 மாதமளவில் முழுவதும் முளைத்திவிடும். ஆறு வயதளவில் பாற்பற்கள் விழ, பின்னர் நிலையான பற்கள் தோன்ற ஆரம்பிக்கும். அனேகமாக 24 வயதளவில் 32 பற்களும் முளைத்துவிடும்.
வெவ்வேறு பற்கள் வெவ்வேறு வகையான அமைப்பைக் கொண்டிருக்கும். அவற்றின் வேர்களின் எண்ணிக்கையும் வேறுபடும். சில ஒரு தனியான வேரையும், சில இரண்டு, மூன்று வேர்களையும் கொண்டிருக்கும்.
பல்லின் உள்தோற்றம்
right|200px|thumb| மனிதப் பல் ஒன்றின் வெட்டுமுகத் தோற்றம்
பல் மிளிரி எனப்படுவது பளபளப்பானதும் கடினமானதுமான பதார்த்ததாலான, பல்முடியில் இருக்கும் பன்முதலைச் சூழ்ந்திருக்கும் பகுதியாகும். இது பற்களுக்குப் பாதுகாப்பை வழங்கும்.
பற்சீமெந்து எனப்படுவது கடினமான பதார்த்தத்தாலான, பல்வேரில் இருக்கும் பன்முதலைச் சூழ்ந்திருக்கும் பகுதியாகும். இது பல்லை தாடை எலும்புகளிலுள்ள சிற்றறைகளினுள், மிகவும் இறுக்கமாகப் பொதிந்து வைக்க உதவும்.
பன்மச்சை என்பது பன்முதலின் உள்ளாக அமைந்திருக்கும் ஒரு குழி போன்ற அமைப்பு. இதனுள் இணைப்பிழையம், குருதிக்கலன்கள், நரம்புகள் என்பன காணப்படும். இவை பல்வேரிலுள்ள சிறு துளையூடாக பல்லின் உள்ளே செல்லும்.
நோய்கள்
பகுப்பு:பல் பகுப்பு:உடல் உள்ளுறுப்புகள் பகுப்பு:சமிபாட்டுத்தொகுதி பகுப்பு:விலங்கின உடற்கூற்றியல்
நீதானா அந்தக்குயில்
நீதானா அந்தக்குயில் என்பது 1986 ஆம் ஆண்டு வெளிவந்த தமிழ் மொழித் திரைப்படமாகும். இத்திரைப்படத்தை ஆர். செல்வராஜ் இயக்கினார். இப்படத்திற்கு இளையராஜா இசையமைத்துள்ளார்.
பாடல்கள்
இத்திரைப்படத்திற்கு இளையராஜா இசையமைத்தார்.
மேற்கோள்கள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள்
அஃறிணை
அஃறிணை என்பது தமிழ் இலக்கணத்தில் பகுத்தறிவில்லாத உயிரினங்களையும் உயிரற்ற பொருட்களையும் வகைப்படுத்தும் சொல்லாகும்.இஃது அல்+திணை என்று பிரிக்கப்படும்; உயர்திணை அல்லாதது எனப் பொருள்படும். தேவர், மாந்தர், நரகர் என்பவர்களைச் சுட்டும் பெயர்கள் உயர்திணையாக வகுக்கப்பட்டன.
குறிப்புகள்
பகுப்பு:திணை வகைகள் (சொல்லிலக்கணம்)
உப்பு விற்றல்
உப்பு விற்றல் ஓர் அறிவுத்திறன் விளையாட்டு
கையில் மண்ணை அள்ளிக்கொண்டு ஒருவர் “உப்போ உப்பு” என்பார். மற்றொருவர் “எந்த ஊரு உப்பு” எனக் கேட்பார். உப்பு (மண்) வைத்திருப்பவர் “மரக்காணத்து உப்பு” என்று உப்பு விளையும் ஊரின் பெயரைச் சொல்வார். அடுத்தடுத்து "எந்த ஊரு உப்பு" என்னும்போது உப்பு விளையும் வேறு ஊர்ப் பெயர்களையும் சொல்வார்.
இலங்கை மரபு
இலங்கையிலும் இது சிறுவர்களாலேயே ஆடப்படுகிறது. இங்கு ஒருவரை ஒருவர் தோளில் சுமப்பார். சுமக்கப்படுபவரின் கைகள் சுமப்பவரின் கழுத்தையும் கால்கள் இடுப்புப் பகுதியைச் சுற்றியும் பிடித்திருக்கும். சுமப்பவர் பின்வருமாறு பாட்டாக உப்புக் கூறி விற்பதும் வாங்குபவர் விளக்கம் கேட்பதுமாக அது இருக்கும்.
"உப்பிருக்கு உப்பு
சீனி உப்பு
அமீனுல் இசுலாம் (இளையவர்)
அமீனுல் இசுலாம் (இளையவர்) (Aminul Islam, Jr., பிறப்பு: ஏப்ரல் 1 1975), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒரு ல் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
உப்பு விற்றல்
இலங்கை மரபு
போட்டுட்டுப் போங்க
எத்தனை றாத்தல்
இதற்கு உப்பு விற்பவர் ஐந்து முறை துள்ளுவார்.
இடையில் நாய் துரத்துவதாகவும் உப்பு விற்பவர் ஓடுவதாகவும் காட்டி இருக்கும். இங்து பொதுவாக தூக்கப்படுவர் மிகச்சிறியவராக இருப்பார். துள்ளும் போதும் ஓடும் போதும் இவர் களிப்புறுவதே முதன்மைப்படுத்தப்படும்.
மத்தேயு நற்செய்தி
thumbnail|250px| [[மத்தேயு (திருத்தூதர்)|புனித மத்தேயு, புனித ஈசாக்கு தேவாலயம் பீட்டர்ஸ்பர்க்,இரசியா ]] மத்தேயு நற்செய்தி விவிலியத்தின் புதிய ஏற்பாட்டிலுள்ள நான்கு நற்செய்தி நூல்களில் முதலாவது நூலாகும். இது இயேசுவின் வாழ்க்கை வரலாற்றையும் அவர் வழங்கிய போதனைகளையும் தொகுத்தளிக்கிறது. இந்நூல் புதிய ஏற்பாட்டில் அடங்கியுள்ள முதல் நூல். மூல மொழியாகிய கிரேக்கத்தில் இந்நூலின் நீண்ட பெயர் மத்தேயு எழுதிய நற்செய்தி, κατὰ Ματθαῖον εὐαγγέλιον (Kata Matthaion Euangelion = The Gospel according to Matthew) என்பதாகும்.
மற்ற நற்செய்தி நூல்களான மாற்கு,லூக்கா என்பவற்றுடன் இந்நூல் பொதுவான வசன எடுத்தாள்கையையும், உள்ளடக்கத்தையும் கொண்டுள்ளது. எனவே, இம்மூன்று நற்செய்தி நூல்களும் இணைந்து ஒத்தமை நற்செய்தி நூல்கள் (Synoptic Gospels) என்று அழைக்கப்படுவதும் உண்டு.
நூலின் ஆசிரியர்
இது இயேசுவின் சீடரான மத்தேயுவின் பெயரைக் கொண்டுள்ளது எனினும் இந்நூலின் எழுத்தாளர் அவரா என்பது பற்றித் தெளிவில்லை. வேறு ஒருவர் எழுதி புனித மத்தேயுவின் பெயரில் வெளியிட்டிருக்கலாம்; அல்லது மத்தேயு பெயரால் செயல்பட்ட தொடக்க காலத் திருச்சபைக் குழுவால் இது உருவாக்கப்பட்டிருக்கலாம் என்பது இப்போது ஏற்கப்பட்ட கருத்தாகும்.
நூல் எழுதப்பட்ட சூழல்
இந்நூல் யூத மக்கள் பலர் வாழ்ந்த ஒரு பகுதியில், ஒருவேளை மத்திய தரைக் கடல் கிழக்குப் பகுதியில் எழுதப்பட்டிருக்க வேண்டும். சிரியாவில் உள்ள அந்தியோக்கியா நகர், அல்லது தமஸ்கு நகர், அல்லது பாலசுத்தீனக் கடல் நகராகிய செசாரியாவில் மத்தேயு எழுதப்பட்டிருக்கலாம்.
மத்தேயு நற்செய்தியில் கி.பி. 70இல் உரோமைப் படையினர் எருசலேமை அழித்துத் தரைமட்டமாக்கிய செய்தி மறைமுகமாகக் குறிப்பிடப்படுவதால் (காண்க: மத் 21:41; 22:7; 27:25) அந்நூல் கி.பி. 85 அல்லது 90ஆம் ஆண்டளவில் தொகுக்கப்பட்டிருக்கலாம் என்பது அறிஞரின் கணிப்பு.